Document ID: 31991D0585

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Νοεμβρίου 1991 για τον καθορισμό της ελάχιστης σύνθεσης του εξοπλισμού του δικτύου πληροφορικής για τη σύνδεση μεταξύ των κτηνιατρικών αρχών (ΑΝΙΜΟ) (91/585/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 91/174/ΕΟΚ (2), και ιδίως το άρθρο 20 παράγραφος 3,
Εκτιμώντας:
ότι η Επιτροπή θέσπισε στις 19 Ιουλίου 1991 την απόφαση 91/398/ΕΟΚ (3) σχετικά με το δίκτυο πληροφορικής για τη σύνδεση μεταξύ των κτηνιατρικών αρχών (ΑΝΙΜΟ) και στις 22 Ιουλίου 1991 την απόφαση 91/426/ΕΟΚ (4) για τον καθορισμό των λεπτομερειών της χρηματοδοτικής συμμετοχής της Κοινότητας προκειμένου να τεθεί σε λειτουργία δίκτυο πληροφορικής για τη σύνδεση μεταξύ των κτηνιατρικών αρχών (ΑΝΙΜΟ)-
ότι κρίνεται σκόπιμο, προκειμένου να εξασφαλιστεί η εγκατάσταση του δικτύου, να καθοριστεί η ελάχιστη σύνθεση του εξοπλισμού όπως προβλέπεται στο άρθρο 2 παράγραφος 2 πρώτη, δεύτερη και τρίτη περίπτωση της απόφασης 91/398/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο εξοπλισμός που προβλέπεται στο άρθρο 2 παράγραφος 2 πρώτη, δεύτερη και τρίτη περίπτωση της απόφασης 91/398/ΕΟΚ, πρέπει να έχει την ελάχιστη σύνθεση που καθορίζεται στο παράρτημα.
Άρθρο 2
Η παρούσα απόφαση απευθύνεται στα κράτη μέλη. Βρυξέλλες, 4 Νοεμβρίου 1991.

Labels: 12
3
6